Provinco Kadizo

La provinco Kadizo ( [kAdis]) situas en suda parto de Hispanio en Andaluzio. Ĝi limas la provincojn Onubo (Huelva), Sevilo (Sevilla) kaj Malago (Málaga), la britan posedaĵon Ĝibraltaro, kaj Atlantikon. Ĝia ĉefurbo estas Kadizo (Cádiz).

 Geografio 
Geografie oni povas distingi kelkajn zonojn, norde la Sierra de los Alcornocales kaj Sierra de Grazalema (kie oni povas trovi arbaron de pinsapo, Natura Parko kaj Biosfera rezervejo), sude la plej loĝataj partoj, kie oni povas trovi du metropolajn areojn, tiun de Kadiza Golfeto kaj tiun de Ĝibraltara Kampo, kaj belegajn naturajn strandojn ĉe Tarifa kaj Kabo Trafalgar (ĉe kiu okazis la fama Batalo de Trafalgar) kaj kiu aktuale estas grava turismejo, tre ŝatata de veltabulistoj.

Gravaj urboj estas:

 En Kadiza Golfeto, Kadizo, Chiclana de la Frontera, El Puerto de Santa María, Jerez de la Frontera, Puerto Real, Rota kaj San Fernando.
 En Ĝibraltara Kampo, Algeciras, La Línea de la Concepción, San Roque kaj Tarifa. Ĉe Ĝibraltara Kampo estas la brita kolonio Ĝibraltaro, ne integrita en provinco sed ekonomie grava por la zono.

Multaj lokoj en la provinco havas la titolon "de la Frontera" (= "de la limo").
Ĝi devenas el la tempo de la "rekonkero" (reconquista) de la Iberia Duoninsulo de la maŭroj kaj signifas, ke iam la fronto de la konkerado estis ĉe tiu urbo.

Komarkoj estas:
 Kadiza Golfeto
 Ĝibraltara Kampo
 La Janda

La Golfo de Kadizo aŭ en hispana golfo de Cádiz estas golfo de la Atlantika Oceano en la marbordo de la sudokcidento de la Iberia Duoninsulo, kiu troviĝas inter la Kabo de Sankta Vincento, en Portugalio, kaj la Ĝibraltara Markolo, pro kio ĝiaj akvoj bordas la sudan marbordon de Algarve, de la provinco Onubo kaj la atlantikan marbordon de la provinco Kadizo.

 Vidu ankaŭ 
 Municipoj de la provinco Kadizo
 Proksimaĵoj Kadizo
 Tramtrajno de la Kadiza Golfeto

Kadizo (provinco)
Kadizo (provinco)
Kadizo (provinco)
Kadizo (provinco)